Hannu Väisänen (taiteilija)

Hannu Pekka Antero Väisänen (s. 2. lokakuuta 1951 Oulu) on suomalainen kuvataiteilija ja kirjailija, joka on vuodesta 1989 asunut Ranskassa. Väisänen sai vuoden 2007 kirjallisuuden Finlandia-palkinnon romaanistaan Toiset kengät.

Väisänen on käynyt Savonlinnan Taidelukion 1969–1970 ja opiskellut sen jälkeen Suomen Taideakatemian koulussa 1970–1974. Debyyttinäyttelynsä hän piti Helsingissä 1971.

Väisäsen maalaukset ovat hienostuneen keveitä ja niissä on niukoin keinoin toteutettua estetismiä. Aiheissa Väisänen suosii usein kuvallisia arkkityyppejä ja niiden merkityksillä leikkimistä.

 Ura 
Väisänen on kansainvälisesti arvostetuimpia suomalaisia taiteilijoita. Hänet tunnetaan taidemaalarina ja graafikkona, mutta myös kirjailijana, lavastajana ja esiintyjänä.

Hannu Väisänen opiskeli  Suomen Taideakatemian koulussa  eli Ateneumissa vuosina 1970–1974.Kuka kukin on 1998. Hän on Bellinin akatemian elinikäinen jäsen. Akatemialla oli 1970- ja 1980-luvuilla merkittävä rooli suomalaisen performanssin ja happeningien uranuurtajana. Väisänen kuului tällöin akatemian ydinryhmään, jonka muita keskeisiä vaikuttajia olivat Outi Heiskanen, Mirja Airas ja Pekka Nevalainen. Väisänen toimi aktiivisesti myös akatemian toimintaa sivunneessa Record Singers -ryhmässä.

Väisänen on tehnyt Yleisradiolle kuvataidetta käsittelevän ohjelmasarjan Kahdeksan sisäkuvaa vuonna 1985. Kalevalan juhlavuonna 1999 julkaistun uuden Kalevalan kuvitustyö teki hänet laajalle yleisölle tunnetuksi. Romaaninsa Vanikan palat pohjalta hän teki maalauksia, jotka olivat esillä näyttelyssä Vanikalle piirrettyä kirjan ilmestymisvuoden syksyllä.

Väisäsen julkisista töistä mainittakoon vuoden 1977 alttaritaulu ja yhdeksän muuta maalausta akateemikko Juha Leiviskän suunnittelemaan Pyhän Tuomaan kirkkoon Oulussa, 1987–1989 alttaritriptyykki Helluntain ihme – fragmentteja uskosta Käpy ja Simo Paavilaisen suunnittelemaan Kontulan kirkkoon Helsingissä, vuonna 1991 valmistunut maalaussarja Uudenkaupungin seurakuntakeskuksessa, ja kaksi maalausta Suomen Kansallisoopperaan.

Väisänen on kirjoittanut toistaiseksi seitsenosaisen romaanisarjan, joka kuvaa hänen alter egonsa Anteron nuoruutta, kasvamista taiteilijaksi oululaisesta kasarmiympäristöstä ponnistaen ja elämää taiteilijana Suomessa ja Ranskassa. Sarjan toinen osa Toiset kengät palkittiin vuonna 2007  Finlandia-palkinnolla, ja Väisäselle myönnettiin saman vuoden marraskuussa myös Taiteen valtionpalkinto. Romaanisarjan kahteen ensimmäiseen osaan perustuva näytelmä Toiset kengät kantaesitettiin 1.3.2014 Väisäsen lavastamana Oulun kaupunginteatterissa.

Vuonna 2008 oli Espoon modernin taiteen museossa Emmassa Hannu Väisäsen suunnittelema näyttely Koiran ja suden välissä. Väisänen valitsi ripustukseen Saastamoisen säätiön taidekokoelmasta yksinomaan valko-, harmaa- ja mustasävyisiä teoksia.

 Yksityiselämä 

Väisänen on asunut vuodesta 1989 Ranskassa, osan vuotta Pariisissa ja osan Lounais-Ranskan Souillacissa.Hannu Väisänen: "Minusta on tullut luonnon tarkkailija ja luontokuvaaja." Yle Kulttuuri 29.1.2015, viitattu 30.1.2015. Hänellä on sekä Suomen että Ranskan kansalaisuus.Hannu Väisäsen mielikuvitukselliset esi-isät tyrannisoivat koomisessa dystopiassa, Kultakuume, Yle Radio 1 10.3.2017. Hänen elämänkumppaninsa on Christophe Rischard. Väisäsen vanhemmat olivat sotilasmestari, vakuutustarkastaja Heikki Väisänen ja Anja Väisänen, o.s. Lehtomäki.Lehdistötiedote, Grafiikanpaja Himmelblau & Skanno 17.4.2007. Viitattu 31.1.2015.Autio, Milla: Isän kyyneleet kasvavat yhä. Hannu Väisäsen maalauksissa vääpeli-isä kyynelehtii yhä enemmän. Neljäs romaani jatkaa tarinaa pohjoisen kasarmikaupungin pojasta. Helsingin Sanomat 10.2.2013. Viitattu 31.1.2015.

 Kirjallinen tuotanto 

 Antero-sarja:


 Antti Majander: ”Kelpaisinkohan minä siellä”. Kirja-arvostelu. Helsingin Sanomat, 4.3.2010. Arvostelun verkkoversio. Viitattu 4.3.2010.
 Hannu Väi­sä­sel­tä uusi näyt­te­ly ja romaani - Antero kohtaa tai­vaan­var­ti­joi­ta. Kaleva 
 Piisamiturkki ja muita kertomuksia. Novellikokoelma. Helsinki: Otava, 2015. 

Leimikot. Romaani. Helsinki: Otava, 2018.


 Esi-isät. Kertomuskokoelma. Helsinki: Otava, 2017. .


 Näyttelyjulkaisuja ja kirjallisuutta
Hannu Väisänen 17. toukokuuta – 14. heinäkuuta 1991 Oulun taidemuseo = Oulu Museum of Art = Uleåborgs konstmuseum Sandqvist, Gertrud, 1991
Hannu Väisänen 26. helmikuuta – 4. kesäkuuta 2000 Väisänen, Hannu (1) 2000
Mythe de la périphérie Kuutti Lavonen, Risto Suomi, Jan Kenneth Weckman, Hannu Väisänen, Gervasoni, Pierre, 1992
Neljä taiteilijaa Keravalla Outi Heiskanen, Ulla Rantanen, Kain Tapper, Hannu Väisänen 18. toukokuuta – 30. elokuuta 1991
Orfeus korvassa Rovaniemen taidemuseo 4. huhtikuuta – 10. toukokuuta 1987, Galleria Bronda 26. helmikuuta – 15. maaliskuuta 1987
Performance, aktio, happening jälkiä katoavasta taiteesta, 1995
Pieni suuri pieni Suomen taidegraafikot 70 vuotta 1931–2001 Helsingin taidehalli 16. kesäkuuta – 5. elokuuta 2001
Uusi järjestys, Väisänen, Hannu, 1994
Hannu Väisänen, Sara Hildénin taidemuseo; Tampere, 2001
Vedostuksia. Suomalaista taidegrafiikkaa 2000-luvulta, Nyrhinen, Tiina, 2003
Koiran ja suden välissä, EMMA – Espoon modernin taiteen museo, 2008

 Kuvitus 

 Antti Puuhaara -oopperakirjan kuvitus, 2010, Musicatreize, Actes Sud, Ranska, 

 Artikkeleita 
 Väisänen, H. Erään maton transkendenssi. Muoto, 1990, No 4, s. 12–15
 Väisänen, H. Kuvia Mirja Airaksen kuvien takana. Taide, 1984, No 5, s. 38–41
 Väisänen, H. Recreating the Kalevala. Books from Finland, 1999, No 2, s. 113–118
 Väisänen, H. Minun pohjoiseni – Septemptrionalia. Kaltio 1/2005

 Palkinnot ja tunnustukset 
Pro Finlandia -mitali 1993
Taiteen valtionpalkinto 2007
Kirjallisuuden Finlandia-palkinto 2007
Suomen Leijonan Komentajamerkki 2008
Kirjallisuuden valtionpalkinto 2015

 Lähteet 
Väisänen Otavan sivuilla

Näyttely
Sara Hildenin museo

 Viitteet 

 Aiheesta muualla 


 Pohjoista kirjallisuutta: Hannu Väisänen (Oulun kaupunginkirjasto)
 Kirjasampo.fi: Hannu Väisänen
 Ylen Elävä arkisto: Hannu Väisäsen haastattelu ja otteita romaanista Toiset kengät (2007)
 Ylen Elävä arkisto: Hannu Väisänen: Vanikan palat (haastattelu, video) (2004)


Luokka:Suomalaiset taidemaalarit
Luokka:Suomalaiset taidegraafikot
Luokka:Suomalaiset kirjailijat
Luokka:Pro Finlandia -palkitut
Luokka:Finlandia-palkinnon saajat
Luokka:Taiteen valtionpalkinnolla palkitut
Luokka:Vuonna 1951 syntyneet
Luokka:Elävät henkilöt